CELEX: 22019D0743
Language: mt
Date: 2017-07-07 00:00:00
Title: Deċiżjoni tal-Kumitat Konġunt taż-ŻEE Nru 136/2017 tas-7 ta’ Lulju 2017 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2019/743]

16.5.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 128/31
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 136/2017
         tas-7 ta’ Lulju 2017
         li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE [2019/743]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Id-Deċiżjoni ta’ Implimentazzjoni tal-Kummissjoni (UE) 2017/500 tal-21 ta’ Marzu 2017 dwar ir-rikonoxximent tal-iskema voluntarja msejħa “Bonsucro EU”biex tintwera l-konformità mal-kriterji ta’ sostenibbiltà stabbiliti fid-Direttivi 98/70/KE u 2009/28/KE tal-Parlament Ewropew u tal-Kunsill (1) trid tiġi inkorporata fil-Ftehim ŻEE.
                  
               
                     (2)
                  
                  
                     Id-Deċiżjoni ta’ Implimentazzjoni tal-Kummissjoni 2011/439/KE (2), li hija inkorporata fil-Ftehim ŻEE, skadiet fid-9 ta’ Awwissu 2016, u konsegwentement jenħtieġ li r-referenza li ssir għaliha titħassar mill-Ftehim ŻEE.
                  
               
                     (3)
                  
                  
                     Għalhekk, l-Anness II tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            It-test tal-punt 6ae (id-Deċiżjoni ta’ Implimentazzjoni tal-Kummissjoni 2011/439/UE) tal-Kapitolu XVII tal-Anness II tal-Ftehim ŻEE qed jinbidel b’li ġej:
            
               “32017 D 0500: Id-Deċiżjoni ta’ Implimentazzjoni tal-Kummissjoni (UE) 2017/500 tal-21 ta’ Marzu 2017 dwar ir-rikonoxximent tal-iskema voluntarja msejħa “Bonsucro EU”biex tintwera l-konformità mal-kriterji ta’ sostenibbiltà stabbiliti fid-Direttivi 98/70/KE u 2009/28/KE tal-Parlament Ewropew u tal-Kunsill (ĠU L 76, 22.3.2017, p. 40).”
            
         
         
            Artikolu 2
            It-testi tad-Deċiżjoni ta’ Implimentazzjoni (UE) 2017/500 bil-lingwa Iżlandiża u b’dik Norveġiża, li ser jiġi ppubblikati fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fit-8 ta’ Lulju 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.
         
         
            Magħmul fi Brussell, is-7 ta’ Lulju 2017.
            
               
                  Għall-Kumitat Konġunt taż-ŻEE
               
               
                  Il-President
               
               Sabine MONAUNI
            
         
         
            (1)  ĠU L 76, 22.3.2017, p. 40.
         
            (2)  ĠU L 190, 21.7.2011, p. 81.
         
            (*1)  Ma huwa indikat l-ebda rekwiżit kostituzzjonali.